recursal/SuperWikiNEXT-32B huggingface dataset:
**İnformatika terminlərinin izahlı lüğəti** — Azərbaycan dilində olub, informasiya-kommunikasiya texnologiyaları (İKT) üzrə milli terminologiyanın yaradılması sahəsində böyük əhəmiyyət daşıyan kitabdır. Elmi redaktoru AMEA-nın akademik-katibi, İnformasiya Texnologiyaları İnstitutunun direktoru, akademik Rasim Əliquliyevdir.

Əhatə dairəsi
-------------

Ensiklopedik nəşr informasiya texnologiyalarının müxtəlif sahələrini – proqram təminatı, aparat vasitələri, şəbəkələr, verilənlərin saxlanması, qrafika, oyunlar, informasiyanın emalı, internet, tarix, jarqon ifadələr, təşkilatlar, proqramlaşdırma və standartlara dair terminləri əhatə edir.

Kitabda proqram və aparat təminatına aid sənədlərdə, bu məhsulların reklamlarında, mətbuatda, televiziyada, kompüterə dair kitab və xüsusi jurnallarda rast gəlinən terminlərin izahı verilib. Lüğətə kompüter sənayesi, proqram mühəndisliyi kimi xüsusi sahələr üzrə terminlər də daxil edilib.

Strukturu
---------

Beş minədək terminin toplandığı lüğətdə ədədlər və xüsusi simvollarla başlayan terminlər ASCII kodlarına uyğun sıralanıb. Lüğətdəki məqalələr iki qrupa ayrılır: terminlərin tam təsviri olan əsas məqalələr və onların sinonimləri olan istinad məqalələri. Bəzi məqalələr uyğun şəkil, sxem, diaqram və ya cədvəllərlə müşayiət olunub.

Məqalələr ingilis dilindəki terminlərə uyğun sıralandığından Azərbaycan, rus və ya türk dilində hər hansı termini tapmaq üçün kitabın sonunda azərbaycanca-ingiliscə, türkcə-ingiliscə və rusca-ingiliscə terminlər sözlüyü verilib. Bu üç dildən hər hansı birində verilmiş termini əvvəlcə uyğun sözlükdə tapmaq, sonra isə həmin sözün ingiliscə qarşılığına görə onu lüğətdə axtarmaq lazımdır.

Kitab müəllimlər, tələbələr, elmi tədqiqatçılar, İKT mütəxəssisləri, bütövlükdə, informasiya cəmiyyətinin üzvləri üçün nəzərdə tutulub.

İstinadlar
----------

1. ↑  "İNFORMATİKA TERMİNLƏRİNİN İZAHLI LÜĞƏTİ". 2022-01-21 tarixində arxivləşdirilib. İstifadə tarixi: 2017-05-23.
**Vayots dzor mərzi** (*erm.* e.ə. Վայոց ձորի մարզ, l.ə. Vayots dzori marz) — Ermənistan Respublikasında inzibati-ərazi vahidi. İnzibati mərkəzi Yeğeqnadzor şəhəridir.

Mərz ölkənin cənub-şərqində keçmiş Yeğeqnadzor və Əzizbəyov rayonları, tarixi Dərələyəz mahalı ərazisində yerləşir. Qərbdən Naxçıvan Muxtar Respublikası, şərqdən Kəlbəcər rayonu, şimaldan Kəvər, şimal-qərbdən Ararat, cənubdan Sünik mərzləri ilə əhatələnmişdir.

Ümumi məlumat
-------------

 *Əsas məqalə: Dərələyəz mahalı*
7 noyabr 1995-ci il tarixində *Ermənistan Respublikası Milli Məclisi*nin qərarı ilə Yeğeqnacor və Vayk rayonları ləğv edilərək onların hesabına *Vayots dzor* mərzi yaradılmışdır.

Ümumi sahəsi 2,308 km² olan mərz şimaldan Basarkeçər yaylası, qərbdən Zəngəzur silsiləsi, cənubdan Ələyəz dağları, şərqdən isə Səlim aşırımı yerləşən hündür dağlarla əhatə olunmuşdur. 2011-ci ilin göstəricilərinə görə mərzin əhalisi 52,324 nəfər olmaqla sıxlığı 23/km²-dir.

Yaşayış məntəqələri
-------------------

44 yaşayış məntəqəsindən ibarət olan *Vayots dzor mərzi*ndə bu məntəqələrdən 3-ü şəhər, 41-i isə kənddir.

| Şəkil | Şəhər (qəsəbə) | Mərz | Salınıb | Sahəsi (km2) | Əhalisi (2011 göst.) |
| --- | --- | --- | --- | --- | --- |
|  | Cermuk | Vayots dzor | 13-cü yüzillik | 5 | 5,200 |
|  | Vayk | Vayoc dzor | ? | 3 | 5,900 |
|  | **Yeğeqnadzor** | Vayots dzor | 5-ci yüzillik | 6 | 8,200 |

Həmçinin bax
------------

* Dərələyəz mahalı
* Soylan rayonu
* Keşişkənd rayonu
* Ermənistan Respublikasının inzibati-ərazi bölgüsü

İstinadlar
----------

1. ↑  Национальное Собрания Республики Армения: Закон Республики Армения «Об административно-территориальном делении Республики Армения». Принят 07.11.1995. Подписан Президентом Республики Армения Л. Тер-Петросяном 04 декабря 1995 года, гор. Ереван С-062-1.-ЗР-18 Arxivləşdirilib 2015-07-15 at the Wayback Machine
2. ↑  "RA Vayots Dzor Marz" (PDF). Marzes of the Republic of Armenia in Figures, 2002–2006. National Statistical Service of the Republic of Armenia. 2007. 2022-01-19 tarixində arxivləşdirilib (PDF). İstifadə tarixi: 2014-05-31.
**Hafiz Şirazi** (*fars.* خواجه شمس‌‌الدین محمد حافظ شیرازی‎ Ḥāfiẓ. Digər yazılış şəkilləri: Hafiz, Hafes, Hafez. Tam adı: **Xoca Şəms əd-Din Məhəmməd Hafiz Şirazi**) XIV əsr İran şairi və sufisi. Yazdığı qəzəllər mistik düşüncə və məhəbbətin mədhinə görə Şərq ədəbiyyatının ən gözəl incilərindən sayılır. Hafiz poeziyasında hətta müasir sürrealizmin elementlərinə də rast gəlmək olar.

Həyatı
------

Hafiz Şirazinin Şiraz şəhərində olan məqbərəsi
Hafizin şəxsi həyatı haqqında çox az məlumat var. Məlumdur ki, şair 1310-1337-ci illər arasında Şiraz şəhərində kömürçü tacir ailəsində anadan olub. Atasız böyüyən Hafizin şairlik istedadı özünü çox erkən yaşlarında büruzə verib və o, şeirlərinə görə xalq arasında hörmət qazanaraq əmir sarayının şairi təyin edilib. Lakin yazdığı şeirlərə görə dindarlar tərəfindən təzyiqlərə məruz qalan şair əvvəlcə İsfahana, sonra isə Yəzdə qaçmağa məcbur olub. Bir neçə ildən sonra Hafiz Şiraza qayıdıb və yaradıcılğına davam edib.

Hafiz şeirlərində dərin və abstrakt fəlsəfi fikirlər ifadə edir. Şair dünyanı tez-tez "viranə" bir yerə bənzədir, insan həyatını xəyalı və aldadıcı bir dövr sayır. Ondan bir əsr əvvəl yaşamış Sədidən fərqli olaraq, Hafiz şeirlərini bir məcmuəyə – divana toplamamışdır. Buna görə də Hafizin yazdığı qəzəllərin dəqiq sayı məlum deyil (onların sayının 573-994 arasında olması ehtimal edilir).

Mərhum xanəndə, xalq artisti Hacıbaba Hüseynov, Hafiz Şirazinin məşhur qəzəlinə, 20-ci əsrin 70-ci illərində təxmis yazıb, qəzetlərdə dərc olunub, dəfələrlə radioda səsləndirilib.

Xarici keçidlər
---------------

* Hafiz:sehrkar şair



1. 1 2  Encyclopédie Larousse en ligne (fr.).
2. ↑  *Bibliothèque nationale de France* BnF identifikatoru (fr.): açıq məlumat platforması. 2011.
3. ↑  Union List of Artist Names (ing.).
**Kaşar tarix və diyarşunaslıq muzeyi** — Rostov vilayəti Rostov-na-Donu şəhərində yerləşən Şimali Qafqaz dəmiryolları ilə əlaqəli texnika və digər ləvazimatların saxlandığı muzey. Muzey 1960-cı ildə təşkil edilmişdir. Bununla belə ekspozisiya meydançası isə 2003-cü ildə açılmışdır.

Vaqon-salo
Elektrovoz ВЛ84–002
Teplovoz ТГК2
Sistern.
Teplovoz ТЭП60–0845
Elektrovoz ВЛ8–713
Parovoz Л-0029
Retro-vaqon
Şimali Qafqaz dəmiryolları tarıx muzeyi Dəmiryolçuların mədəniyyət sarayında rayon vağzalının Rostov-Qlavnıy stansiyasında yerləşir. Ekspozisiya meydançarı isə Qnilov stansiyası, Portovaya küçəsi ərazisində yerləşir. Muzeyə şəhər nəqliyyatı ilə və ya elektrovaqonlarla getmək mümkündür.

Muzeyin ekspozisiyasında 60 ədəd texnika yerləşdirilmişdir. Onların sırasına 14 paravoz (onların hamısı işlək vəziyyətdədir), 2 köhnə sərnişin vaqon-salon, 1 ədəd 1869-cu ildə istehsal edilən sərnişin vaqonu (bu bütün Rusiya və MDB ölkələri arasında ən qədim vaqondur), 11 yük vaqonu, 7 elektrovoz, 5 teplovoz, 4 yol maşını, 2 dəmiryol kranı, 2 elektrovaqon (ayrıca vaqonlar), müharibə zamanı əldə edilən qənimətlər və qəza-bərpa işlərini həyata keçirən texnikalar.

Muzeyin ən qədim ekponatlarından biridə rum rəqəmləri ilə işarələnmiş və yaşı 125 yaşı olan cənlərdir. Sisterndə vaxtı ilə kimyavi məhlul aparılmışdır.

Muzey Rusiya dəmiryollarının tərkib hissəsinə daxil olan Şinali Qafqaz dəmiryolları idarəsinin balansındadır. Üstəlik dəmiryol işçilərinin köməyi ilə bərpa və restavrasiya işləri aparılır.

Eksponatların təmiri və bərpasında Tixoreskaya, Lixaya, Kamenolomni, Krasnodar, Rostov-na-Donu, Bataysk, Qafqazskaya, Mineralnıe Vodı, Novoçerkassk, Tuapse, Soçi, Timaşevskaya, Salsk və başqa stansiyaların əməkdaşları yardım edir.

**Muzeyin direktoru** və parovoz texnikasının əsas entuziasti — Vladimir Burakov.

**Gediş** — avtobus № 4, trolleybus № 12, maşrut taksisi № 4 və ya 8 — Mərkəzi bazardan məktəb № 77 qayanacağına qədər.

Mənbə
-----

* Страница на сайте РЖД

1. ↑  "Ростовский музей железнодорожной техники". 2022-01-04 tarixində arxivləşdirilib. İstifadə tarixi: 2017-03-15.
**Kabel televiziyası** — koaksial kabellər vasitəsilə ötürülən radio tezliyi (RF) siqnalları və ya daha yeni sistemlərdə fiber-optik kabellər vasitəsilə işıq impulsları vasitəsilə televiziya verilişlərinin istehlakçılara çatdırılması sistemi. Bu, televiziya siqnalının radio dalğaları ilə havadan ötürüldüyü və televiziyaya qoşulmuş televiziya antenası tərəfindən qəbul edildiyi yayım televiziyası (yerüstü televiziya kimi də tanınır) və ya Yer kürəsinin orbitində fırlanan rabitə peykindən radio dalğaları ilə havadan ötürülən və damdakı peyk antenası tərəfindən qəbul edilən televiziya siqnalları ilə işləyən peyk televiziyası ilə ziddiyyət təşkil edir. Bu kabellər vasitəsilə FM radio proqramlaşdırması, yüksəksürətli internet, telefon xidmətləri və bu kimi qeyri-televiziya xidmətləri də göstərilə bilər. Analoq televiziya XX əsrdə standart idi, lakin 2000-ci illərdən etibarən kabel sistemləri rəqəmsal kabel əməliyyatına qədər təkmilləşdirilmişdir.

Kabel kanalı (bəzən kabel şəbəkəsi kimi də tanınır) kabel televiziyası vasitəsilə mövcud olan televiziya şəbəkəsidir. Eyni kanalların çoxu peyk televiziyası vasitəsilə yayılır. Alternativ terminlərə "qeyri-yayım kanalı" və ya proqramlaşdırma xidməti daxildir, sonuncular əsasən hüquqi kontekstlərdə istifadə olunur. *CATV* abbreviaturası ABŞ-də kabel televiziyası üçün istifadə olunur və ilk olaraq 1948-ci ildə kabel televiziyasının mənşəyindən etibarən icma antena televiziyası deməkdir.
Bozar (*fr.* beaux-art - "təsviri sənət") - XIX əsrin ortalarında meydana çıxan və milli orta əsrlərə heyranlığının əksinə olan tarixi memarlıq üslubudur (neo-Gotik, neo-Bizans, rus stili); İtalyan İntibahı və Fransız Barokko ənənələrini davam etdirirdi. Klassik Bozar üslubu, klassik və neoklasik arxitekturaya güclü inamla inkişaf etmişdir.

Stilin doğuşu
-------------

Üsluba adını verən Paris Gözəl Sənətlər Məktəbinin yetirmələri olmuşdurlar. Fransız İnqilabı dövründə ilk Fransız memarlıq məktəbi olan Académie royale d'architectsure (1671-1793) kral ilə əlaqələrinin olmasına görə bağlanmış və 1803-cü ildə Napoleon Bonapart onun yerində hal-hazırda mövcud olan Təsviri Sənətlər Məktəbini yaratmışdır.

Bu prestijli təhsil müəssisəsində gələcək memarlara (çoxu xarici ölkələrdən gəlmişdi) müştərinin zövqünə görə fərqli tarixi üslubları yenidən yaratmaları öyrənilmişdir. Tələbələrə otaqları binaya nüfuz edən oxlar boyunca simmetrik bir formada düzəltmək, həmçinin otaqların yerləşdirilməsi və bəzədilməsinin qonaqda necə təsir bağışlayacağını nəzərə almaq öyrədilmişdir.

İstinadlar
----------

1. ↑  *А. Н. Шукурова.* "Бозар". Большая российская энциклопедия - электронная версия. Министерство культуры Российской Федерации. 2018-07-11 tarixində arxivləşdirilib. İstifadə tarixi: 2018-07-11.
2. ↑  *Уилкинсон Филип.* Архитектура: 50 идей, о которых нужно знать. Phantom Press. 2014. səh. 208. ISBN 5864716669.
Anadolu diaqonalı Türkiyə boyu şimal-şərqi Aralıq dənizindən cənub-şərqi Qara dənizə qədər diaqonal olaraq keçir.
**Anadolu diaqonalı**, Aralıq dənizinin şimal-şərq küncündən Qara dənizin cənub-şərq küncünə qədər Türkiyənin mərkəzindən və şərqindən diaqonal olaraq keçən və Türkiyə sərhədləri daxilində yuxarı Fərat çayının məcrasının bir hissəsini təxminən kəsən nəzəri ayırıcı xətdir.

Biocoğrafi sədd
---------------

Diaqonal ilk dəfə 1971-ci ildə britaniyalı botanik Piter Hedlend Devis tərəfindən təklif edilmişdir. O, diaqonalın qərbində mövcud olan bir çox bitki növlərinin şərqdə, şərqdə tapılan digər növlərinin isə qərbdə mövcud olmadığına diqqət yetirdi. Təhlil edilən 550 növdən 135-i "şərqi" və 228-i "qərbi" idi. Bununla belə, Devis hesab edirdi ki, bu fenomeni izah edə biləcək heç bir fiziki, geoloji və ya iqlim fərqləri və yaxud torpaq tipində dəyişiklik yoxdur. Anadolu diaqonalı nəinki bitki biomüxtəlifliyinə sədd yaradır, həm də 400-ə yaxın bitki növü bu diaqonala endemikdir və başqa heç bir yerdə onlara rast gəlinmir.

1989-cu ildə türk botanikləri T. Ekim və A. Günər o vaxta qədər səkkiz cildi nəşr edilmiş özlərinin "Türkiyə florası" kitabında ətraflı tədqiq edərək növlərin yayılmasını araşdırdılar. Onlar diaqonalın həqiqətən də mövcud olduğu qənaətinə gəldilər və müəyyən etdilər ki, nəzərdən keçirilən bitki növlərinin 33%-i bu və ya digər şəkildə diaqonaldan təsirlənir. Daha sonra bu fenomenin səbəblərini nəzərdən keçirdilər. Diaqonalın iki tərəfi arasında hündürlük fərqi var idi, qərbdəki ərazi daha aşağıda idi. Digər fərq iqlim zonaları idi: qərbdə Aralıq dənizi iqliminin quraq və yarımsəhra, şərqdə isə yarımsəhra, rütubətli musson və rütubətli formaları var idi. Diaqonalın orta hissəsində gips amili var idi, lakin bunun bitkilərin yayılmasına hansı təsiri olduğu aydın deyildi. Onlar belə nəticəyə gəliblər ki, diaqonalın iki tərəfi arasındakı ekoloji fərqlər ərazinin paleo-geoloji tarixindən daha böyük əhəmiyyət kəsb edir.

İran-Anadolu bölgəsi Yaxın Şərqdə mühüm biomüxtəliflik ocağıdır və Anadolu isə Avropa və Türk-İran floraları arasında keçid nöqtəsidir. Türkiyə son buz dövründə buzun cənub sərhədindən kənarda idi və Anadolu Avropadakı bitki və heyvan növləri üçün potensial buzlaq sığınacağı hesab edilə bilər. Üst Pleystosendə bu bölgədə dəniz səviyyəsi bugünkündən 130 metr qədər aşağı idi və quru körpüləri fasilələrlə Bosfor boğazı və Mərmərə dənizi üzərində formalaşmışdır. Ən son buz dövrünün başa çatmasından sonra Anadolu diaqonalının qərbində sağ qalan bitkilər yenidən Avropaya, şərqdəkilər isə Suriya, İraq və Yaxın Şərqə yayıla bilər.

Tavr dağları hər iki tərəfdən isti, quru yay iqliminə dözə bilməyən növlər üçün sərin rütubətli iqlim təmin edir və bu, sağ qalmağı və növləşməni təşviq edə bilərdi, nəticədə bu gün burada çoxlu endemik növlər tapılır.
**Oqtay Qəşəm oğlu Şahbazov** (1 noyabr 1941, İrəvan) — Dövlət xadimi, Azərbaycan Respublikası Prezidentinin İşlər müdiri (2016–2021), Dövlət qulluğunun 1-ci dərəcə Dövlət müşaviri, "Əməkdar dövlət qulluqçusu"(2015) Fəxri adı və "Şöhrət" ordeni ilə təltif edilmişdir (2011).

Həyatı
------

Oqtay Qəşəm oğlu Şahbazov 1941-ci il noyabrın 1-də İrəvan şəhərində anadan olmuşdur.

Orta məktəbi bitirdikdən sonra əmək fəaliyyətini 7 nömrəli Bakı Dövlət diyircəkli yastıq zavodunda cilalayıcı fəhlə kimi başlamışdır. 1959–1964-cü illərdə Azərbaycan Xarici Dillər Pedaqoji institutunda oxumuş, Azərbaycan və Alman dili müəllimi ixtisasına yiyələnmişdir. Əmək fəaliyyətini 126 nömrəli orta məktəbın alman dili müəllimi kimi davam etmişdir, sonra uzun illər S.M.Kirov adına Ali Xəzər Hərbi-dəniz Məktəbinin Xarici dillər kafedrasının alman dili müəllimi işləmişdir.

1980-ci ildən Azərbaycan SSR Nazirlər Sovetinin İşlər İdarəsində müxtəlif rəhbər vəzifələrində işləmiş, 1990-cı ildə Azərbaycan KP MK-nin İşlər müdiri vəzifəsinə təyin olunmuşdur. 1991-ci ildə XII çağırış Azərbaycan Respublikası Ali Sovetinin deputatı seçilmiş, fəal və səmərəli işinə görə Azərbaycan Respublikası Ali Sovetinin Fəxri fərmanı ilə təltif olunmuşdur. 1991-ci ildən Azərbaycan Respublikası Prezidentinin İşlər müdirinin birinci müavini, 2016-cı ildən 2021-ci ilin yanvarın 26-dək Azərbaycan Respublikası Prezidentinin İşlər müdiri vəzifəsində çalışıb.

Ailəsi
------

Evlidir, iki övladı var.

İstinadlar
----------

1. ↑

Mənbə
-----

* "Arxivlənmiş surət". 2018-03-23 tarixində arxivləşdirilib. İstifadə tarixi: 2018-03-16.
**Xose Luis Peres Kaminero** — İspaniya futbolçusu, "Real Madrid" futbol məktəbinin yetirməsi.

Kaminero "Real" futbol məktəbinin yetirməsi sayılır. 1986/1989-cu illərdə Madrid klubunun B komandasının formasını geyinən 1967-ci il təvəllüdlü futbolçu, "Kral Klubu"nu 1989-cu ildə "Vallyadolid"ə dəyişib. Bu komandanın heyətində 1993-cü ilə qədər 134 oyunda 3 qol vurub. Ardınca 5 mövsüm Madrid "Atletko"sunun formasını geyinib. Paytaxt klubunun heyətində 149 oyunda 40 qola imza atıb. 1998-ci ildə yenidən "Vallyadolid"ə qayıdıb və karyerasının sonuna – 2004-cü ilə qədər bu komandada çıxış edib. Bu müddətdə 155 oyun keçirib və 15 dəfə fərqlənib.

Kaminero ümumilikdə La Liqada 408 matçda forma geyinib və 57 dəfə rəqib qapıçıları məyus edib. O, 1996-cı ildə "Atletko"nun heyətində Kral Kubokunu qazanıb. 2008-ci ilə qədər "Vallyadolid"in idman direktoru vəzifəsində çalışıb. 21 dəfə İspaniya millisinə dəvət olunub və 8 qola imza atıb.

2009-cu ildə ispan polisi Kolumbiya və Meksikadan böyük miqdarda kokaini İspaniyaya daşıyan və narkotikdən gələn çirkli pulları "yumaq"la məşğul olan bandanın 31 üzvünü həbs edib.

Həbs olunanların arasında Kaminero da olub. Lakin məhkəmə onun zaminə buraxılmasına və azadlıqda qalmaq şərtilə istintaqa cəlb olunmasına qərar verib.

Həmçinin bax
------------

|  |  |
| --- | --- |
|  | ***Futbolçu** ilə əlaqədar bu məqalə qaralama halındadır. Məqaləni redaktə edərək Vikipediyanı zənginləşdirin*. |
|  |
| --- |
| Kateqoriya:Duyğular |
| Duyğular |
|  |
| * Qəbul
* Şəfqət
* Əyləncə
* Qəzəb
* Narahatlıq
* Əzab
* Qıcıqlanma
* Antisipasiya
* Apatiya
* Sıxıntı
* İnam
* Məmnuniyyət
* Cəsarət
* Maraq
* Çarəsizlik
* Arzu
* Məyusluq
* İkrah
* İnamsızlıq
* Şübhə
* Ekstaz
* Xəcalət
* Empatiya
* Entuziazm
* Paxıllıq
* Eyforiya
* Faith
* Qorxu
* Frustrasiya
* Təqdir
* Minnət
* Xəsis
* Təəssüf
* Günahkarlıq
* Xoşbəxtlik
* Nifrət
* Ümid
* Dəhşət
* Düşmənçilik
* Alçalma
* Həvəs
* Qısqanclıq
* Sevinc
* Xeyirxahlıq
* Tənhalıq
* Sevgi
* Şəhvət
* Nostalgiya
* Hirs
* Çaxnaşma
* Ehtiras
* Yazıq
* Zövq
* İftixar
* Hiddət
* Peşmanlıq
* Vicdan əzabı
* Narazılıq
* Kədər
* Xəcalət
* Devastasiya
* Utancaqlıq
* Sosial əlaqə
* Qəm
* Cəfakeş
* Sürpriz
* Təəccüb
 |
| * b
* m
* r
 |

Apatiya
**Apatiya** (yun. απάθος — ehtirassızlıq) — laqeydlik halı, müəyyən hərəkətlərə meylin, marağın olmaması (çox vaxt ali sinir fəaliyyətinin pozulması nəticəsində olur). Stoiklərin etik təlimlərində Apatiya ehtirassızlıq, ruhi soyuqqanlıq, hisslərin zəkanın fəaliyyətinə maneə olmadığı vəziyyət kimi başa düşülür.

Aşkardır ki, stoiklərə Şərq dini fəlsəfi baxışları, xüsusilə mütləq sükunətin insan ruhunun yüksək halı olan nirvana haqqında buddizm və caynizm təlimləri təsir göstərmişdir. Bundan başqa tibbdə də apatiya hallarından bəhs olunur. Məsələn qalxanabənzər vəzin hipofunksiyası zamanı miksedema xəstəliyi müşahidə olunur və bu xəstəliyin əlamətlərindən biri də apatiyadır.

Mənbə
-----

Fəlsəfə Ensklopedik Lüğəti.


|  |  |
| --- | --- |
|  | ***Psixologiya** ilə əlaqədar bu məqalə qaralama halındadır. Məqaləni redaktə edərək Vikipediyanı zənginləşdirin.* |
**Nəzirməmməd Zöhrablı** (tam adı:Nəzirməmməd Cankişi oğlu Quliyev) — Jurnalist-publisist, Azərbaycan Yazıçılar Birliyinin (AYB) üzvü.

Həyatı
------

Nəzirməmməd Zöhrablı 1965-ci ildə Masallı rayonunun Qədirli kəndində anadan olub. 1993-cü ildə M. Rəsulzadə adına Bakı Dövlət Universitetinin Jurnalistika Fakültəsini bitirib.
1993-cü ildən etibarən ölkə miqyaslı "Odlar Yurdu", "Respublika", "Panorama", "Yeni Zaman", "Vətəndaş Həmrəyliyi", "Xəzər" qəzetlərində, AzTV, ANS TV telekanallarında müxbir, şöbə müdiri, redaktor, sabiq özəl "Loğman" Tibb Texnikumunun mətbuat xidmətinin rəhbəri, Söz Azadlığını Müdafiəsi Fondunda (SAMF) layihələr üzrə koordinator, Mədəniyyət Nazirliyi "Xatirə" kitabı redaksiyasında redaktor, Qaynar tv-də redaktor vəzifələrində işləyib.

Yüzlərlə publisistik məqalənin, "Üçrəngli bayrağa bürünmüş şairə", "Hər yarpaq bir sözümüz", "Gözlər yoldan yığılarmı…" və "İgid ömrü" kitablarının müəllifi, "Həsən bəy Zərdabi və "Əkinçi", "Şuşa və Ağdamın Turizm Potensialı", ""Qarabağ muzeyləri" ensiklopedik-məlumat kitabı" kitablarının həmmüəllifidir. Bir neçə kitabın, o cümlədən şair M. Yaqubun 75 yaşı münasibətilə işıq üzü görmüş "Dövrün dəyirmanı", "Sevgi şeirləri", "İndi bildim nağıldı…", "Gərək bu sözümü daşlara yazam" kitablarının, həmçinin şairin yaradıcılığına həsr olunan "Qara daşın sədası", Alim Məhərrəmlinin "Hardasan, evi tikilmiş…", Moskvada yaşayan həmyerlimiz, detektiv yazıçı Elçin Qasanovun "Azəri qızı Yerevanda" kitabının, eləcə də Çingiz Abdullayevin "Əclafların kredosu", "Namərdin üslubu", "Qələbənin səcdəgahı", Misir yazıçısı Necib Mehfuzun "Yeni Qahirə", Fransa yazıçısı Mark Levinin "Hardasan", Ukrayna yazıçısı Pavel Zaqrebelnının məşhur Hürrəm Sultandan bəhs edən "Poksolana", ABŞ yazıçısı Stiven Kinqin "11/22/63" romanı, Fransız yazıçısı Frederik Beqbederin "Ona və Selincer", məşhur detektiv yazıçı Aqata Kristinin "Quzğun yuvası" s. kitabların azərbaycancaya tərcümələrinin redaktorudur. Söz azadlığının, Azərbaycan dilinin qorunmasını, çağdaş jurnalistikanın inkişafını stimullaşdıracaq bir sıra layihələrin müəllifidir.

İstinadlar
----------
**Sevgi üçbucağı** — üç nəfər arasındakı romantik münasibət növüdür. Bu termin həm iki insanın bir-birindən asılı olmayaraq üçüncü şəxsə emosional bağlılıq hiss etdiyi, birincinin ikinciyə (ona biganə olan), ikincinin isə ilk ikisinə laqeyd, üçüncüyə cəlb edildiyi hallara şamil edilir. Bir qayda olaraq, monoqam cəmiyyətdə sevgi üçbucağı münaqişə anlayışı ilə sinonimdir, çünki belə bir vəziyyət ən azı içindəkilərdən biri üçün qəbuledilməzdir. Həmçinin, qarşılıqsız sevgi və qısqanclıq anlayışları çox vaxt sevgi üçbucaqları ilə əlaqələndirilir. Sabit üçbucaqlar, əgər bütün "iştirakçıların" çoxşaxəli inancları varsa, mümkündür.

P.Abelson və R.Şenkin 1994-cü ildə nəşr olunan "İnanclar, Düşüncələr və Qərar Qəbuletmə" (*ing.* Beliefs, Reasoning, and Decision Making) kitabında deyir: "Romantik sevgi üçbucağı formal olaraq dostluq triadası ilə eyni olsa da, onun əsl mənası tamamilə fərqlidir... Romantik məhəbbət adətən müstəsna münasibət kimi qəbul edilir, dostluq isə belə deyil." Statistika göstərir ki, Qərb cəmiyyətində "böyüklərin əksəriyyəti istəsələr də, istəməsələr də, sevgi üçbucağına qarışıblar".

1. ↑  R. P. Abelson/R. C. Schank, *Beliefs, Reasoning, and Decision-Making* (1994), p. 223.
2. ↑  A. Pam/J. Pearson, *Splitting Up* (1998), p. 149.
**Horner-Vadsvort-Emmons reaksiyası** — Horner qrupunda aşkarlanan və altmışıncı illərin əvvəllərində Emmons qrupu tərəfindən inkişaf etdirilən reaksiya son illərdə çox populyarlıq qazandı. HVE reaksiyası- karbonil birləşmələrin (aldehidlər, bəzi ketonlar) alkilfosfan turşuların dialkil efirləri ilə qüvvətli əsasların iştirakında qarşılıqlı təsirindən alınan olefinlərin istehsalı deməkdir. Reaksiya yüksək seçiciliklə əvəz olunmuş trans-akril turşularının alınmasına imkan verir.

Bu reaksiyanın üstünlüyü ondadır ki, yüksək dərəcədə stabil və asanlıqla əldə olunan beşvalentli fosfor birləşmələrindən istifadə olunur. Fosfonatlardan alınan karbonionlar, Vittiq reaksiyasında istifadə olunan fosfor ilidlərdən daha çox nükleofil və reaksiya qabiliyyətlidir. Aralıq məhsullar kimi reaksiya nəticəsində yaranan dialil fosfonatlar su ilə işlədikdə asanlıqla xaric olunur.
Sxem və mexanizm:

saslar = BuLi, NaH, tert-BuOK, LiCl, NaNH2 ilə DBU.

həlledicilər = THF, benzol, asetonitril, 1,2-dimetoksietan (DME).

Elektron stereoelektivlik reaksiya şərtlərindən asılı olaraq çox dəyişir və aşağıdakı aralıqlarda artır:

Aldehid üzərində əvəzedicilərin artması ilə
Artan temperaturla (23 ° C> −78 ° C)
Li> Na> K duzu

DME> THF
Reaksiya mexanizmi yaxşı anlaşılmamışdır. Bütün mərhələlərin əhatə edildiyi güman olunur: bir fosfonatdan anionun yaranması, bir karbonil birləşməsinə əlavə edilməsi, ardınca fosfetana qədər aralıq tsikliləşmə və son olaraq bir alkenə aparan diaklil fosfonatın xaric edilməsi (Vittiq reaksiyasına bənzər).

Mənbə
-----

1. L.; Hoffmann, H. M. R.; Wippel, H. G. Chem. Ber. 1958, 91, 61–63 (b) Wadsworth, W. S. Jr.; Emmons, W. D. J. Am. Chem. Soc. 1961, 83, 1733.
2. Обзоры: (a) Boutagy, J.; Thomas, R. Chem. Rev. 1974, 74, 87–99 (b) Maryanoff, B. E.; Reitz, A. B. Chem. Rev. 1989, 89, 863–927. (с) W. S. Wadsworth Organic Reactions, v. 25, 1977, 73–253;
3. Механизм: K. Ando, J. Org. Chem. 1999, 64, 6815–6821; (b) P. Brandt, P.-O. Norrby, I. Martin, T. Rein, J. Org. Chem. 1998, 63, 1280–1289.

İstinadlar
----------
**Şəmkir Rayon Tarix-Diyarşünaslıq Muzeyi** 1971-ci ildə fəaliyyət göstərir. Muzey eksponatlarının ən qədimi e.ə. VII–V minilliyə aid olan kiçik daş çıraqdır. Burada həmçinin keramika və mis qab-qacaq, səhənglər, bəzək əşyaları, silah, naxışlar, arxeoloji artefaktlar, qəpik və kağız pullar, musiqi alətlərinin qədim nümunələri və s. görmək olar.

Muzey binası
------------

Tarix-Diyarşünaslıq Muzeyində əsaslı yenidənqurma və təmir işlərinə 2015-ci ilin aprelində başlanılıb. Bu işlər ötən ilin noyabrında başa çatdırılıb. Muzeydə ulu öndər Heydər Əliyevin və Prezident İlham Əliyevin Şəmkirə səfərlərini əks etdirən fotolar, rayonun tanınmış ziyalıları, qəhrəmanları barədə məlumatlar var. Muzeyin ümumi ərazisi 0,26 hektardır. İki mərtəbədən ibarət muzey binasının ümumi sahəsi isə 800 kvadratmetrdir. Muzeyin birinci mərtəbəsində iki bölmə yerləşir. Birinci bölmədə miniatür rəsm sərgisi və ekspozisiya zalı, ikinci bölmədə isə elektron informasiya lövhəsi və ekspozisiya zalı var. Muzeydə mövcud olan 6146 eksponatdan 350-si ekspozisiya zallarında sərgilənir. Bu eksponatlar əsasən qədim tunc dövrünə və XVIII–XIX əsrlərə aiddir. Qədim tarixi və geniş turizm potensialı olan Azərbaycanda belə muzeylərin yaradılması olduqca vacib məsələdir. Bu baxımdan Şəmkir Rayon Tarix-Diyarşünaslıq Muzeyinin də böyük əhəmiyyəti var. Binanın həyətyanı sahəsində yaradılmış "Açıq muzey"də müxtəlif filmlərin personajlarının heykəlləri qoyulub. Həyətdə müasir işıqlandırma sistemi quraşdırılıb və yaşıllıq zolağı salınıb.

Muzeyin eksponatları
--------------------

Muzeydə Şəmkirin və tarixini əks etdirən eksponatlar var. Muzey bu bölgənin tarixinin müxtəlif dövrlərini araşdırmaq üçün mühüm əhəmiyyətə malikdir. Muzeydəki eksponatlar:

* İbtidai dövr – 9
* Flora və fauna – 4
* Arxeologiya – 521
* Etnoqrafiya – 1457
* Orta əsr qadın bəzək əşyaları – 39
* Qədim döyüş silahları – 25
* Numizmatika – 327
* Yeni və müasir dövr – 4
* İdeoloji şöbə — 2
* Foto və tarixi sənədlər – 3758

İstinadlar
----------

1. ↑  "Şəmkir Tarix-diyarşünaslıq muzeyi". oneclick.az. İstifadə tarixi: 25.01.2021.
2. ↑  "Azərbaycan Prezidenti Şəmkirdə yenidən qurulan tarix-diyarşünaslıq muzeyində yaradılan şəraitlə tanış olub". salamnews.org/az. 2017-10-27 tarixində arxivləşdirilib. İstifadə tarixi: 25.01.2021.
3. ↑  "Şəmkir Rayon Tarix-Diyarşünaslıq Muzeyi". shamkir-ih.gov.az. 2022-04-19 tarixində arxivləşdirilib. İstifadə tarixi: 25.01.2021.
4. ↑  "Şəmkir rayon İcra Hakimiyyəti". heydaraliyev-centers.az. 2020-12-02 tarixində arxivləşdirilib. İstifadə tarixi: 25.01.2021.

Xarici keçidlər
---------------

* "Azərbaycan Prezidenti Şəmkirdə yenidən qurulan Tarix-Diyarşünaslıq Muzeyində yaradılan şəraitlə tanış olub". salamnews.org/az. İstifadə tarixi: 25.01.2021.
* "Azərbaycan muzeyləri". www.anl.az. İstifadə tarixi: 25.01.2021.
* "Muizeyin yeni binasının açılışı". apa.az. İstifadə tarixi: 25.01.2021.
ABŞ prezidenti Vilyam Mak-Kinli "saman adam"a və onu inşa edənlərə (Karl Şurz, Osvald Villard, Riçard Olni) topla (Mak-Kinlinin Məktubu adında) atəş açır. Başlıq: "SMASHED!", Harper's Weekly jurnalı, 22 sentyabr 1900
**Saman adam** — tanımadan və ya fərqi etiraf etmədən faktiki olaraq müzakirə ediləndən fərqli bir arqumentin təkzib edilməsinin qeyri-rəsmi yanlışlığı. Bunla məşğul olan birinin "saman adama hücum etdiyi" deyilir. 

Tipik saman adam arqumenti, rəqibin fikrini gizli şəkildə başqa bir fikirlə əvəz etməklə və sonradan rəqibin fikri əvəzinə həmin saxta arqumenti təkzib etməklə, onun fikrini təkzib etmək və ya məğlub etmək illüziyası yaradır. Saman adamı arqumentləri tarix boyu polemik debatlarda, xüsusən də yüksək emosional mövzularda istifadə edilmişdir.

İstinadlar
----------

1. ↑  *Downes, Stephen.* "The Logical Fallacies". 3 March 2016 tarixində orijinalından arxivləşdirilib. İstifadə tarixi: 25 February 2016.
2. ↑  *Pirie, Madsen.* How to Win Every Argument: The Use and Abuse of Logic. UK: Continuum International Publishing Group. 2007. 155–157. ISBN 978-0-8264-9894-6.
3. ↑  "The Straw Man Fallacy". fallacyfiles.org. İstifadə tarixi: 12 October 2007.
4. ↑  *Demir, Yeliz.* "Derailment of strategic maneuvering in a multi-participant TV debate: The fallacy of ignoratio elenchi". Dil ve Edebiyat Dergisi. 15 (1). 2018: 25-58.

Xarici keçidlər
---------------

* The Straw Man Fallacy at the Fallacy Files
* Straw Man, more examples of straw man arguments

|  |  |
| --- | --- |
|  Bu şablona bax   Normativ yoxlama | Microsoft: 2778410806 |
Nyu-Yorkda bir restoran

**Restoran** (*fr.* restaurer, *bərpa etmək*, *yenilətmək* deməkdir) — sifariş əsasında hazır yemək və içki təqdim edən, yüksək xidmət səviyyəsinə malik yeməkxanadır. Burada müxtəlif çeşidli yeməklər təqdim olunur. Onlar qonaqlar üçün müxtəlif stollardan və ya otaqlardan ibarət olur. Restoranlar həm arxitektur görünüşünə, həm də interyerinə görə fərqlənirlər. Restoran adlı yeməkxanalar ilk dəfə olaraq 18-ci əsrdə Fransada yaranmışdır. 1765-ci ildə Parisdə yaradılmış ilk restoranda Bulanje (Boulanger) adında şorba verilirdi. Bizə məlum olan restoran görünüşündə (qonaqlar ayrı-ayrı stollarda əyləşmir, yeməyi menyüdən seçir, işləmə vaxtı qaydaya əsasən aparılır) ilk yeməkxana 1782-ci ildə Bovilye (Beauvilliers)adında fəaliyyət göstrməyə başlamışdır

Sonralar eyni adlı yeməkxanalar dünyanın bütün ölkələrini bürüyür. Burada yerli yeməklərlə bərabər, xarici mətbəxlərin yeməkləri də təqdim olunur.

İstinadlar
----------

1. ↑  "Restoranda qonaq baxışlarını necə toplamaq olar?". 2022-03-30 tarixində arxivləşdirilib. İstifadə tarixi: 2021-06-01.

Xarici keçidlər
---------------

|  |  |
| --- | --- |
|  Bu şablona bax   Lüğətlər və ensiklopediyalar | Böyük katalan · Britannica (onlayn) |
| Normativ yoxlama | BNF: 11932762f · GND: 4049594-2 · LCCN: sh85113249 · NKC: ph116043 |
**Sədərək Rayon Tarix-Diyarşünaslıq Muzeyi** — Naxçıvan Muxtar Respublikasının Sədərək rayonunda fə­a­liy­yət gös­tə­rən ta­rix-di­yar­şü­nas­lıq mu­zeyi.­

Muzeyin tarixi
--------------

Muzey 1978-ci il fevral ayının 23-də Ölkəşünaslıq muzeyi olaraq yaradılmış, 2000-ci il 26 iyun tarixdən isə *Sədərək Rayon Tarix-Diyarşünaslıq Muzeyi* kimi fəaliyyətini davam etdirmişdir. 2010-cu ildə Heydərabad qəsəbəsində bu mədəniyyət müəssisəsi üçün yeni bina ucaldılıb.
İkimərtəbəli muzey binası 2 ekspozisiya zalı, fond və iş otaqlarından ibarətdir. 2002-ci il­də mu­ze­yin 4 böl­mə­si, 613 ekspo­na­tı olub.

Muzeyin eksponatları
--------------------

Muzey arxeologiya, etnoqrafiya, tətbiqi sənət, xalçaçılıq, qədim silahlar, kənd təsərrüfatı alətləri, numizmatika, flora və fauna bölmələrindən ibarətdir. Muzeyin fonduna 2500-ə yaxın eksponat daxildir. Onlardan 1464-ü ekspozisiyada nümayiş etdirilir. Muzeydə numizmatika məmulatları, saxsı qablar və gildən hazırlanmış məişət və təsərrüfat alətləri, qədim toxuculuq alətləri, xalçalar və digər dəyərli eksponatlar nümayiş olunur.

İstinadlar
----------

1. 1 2  "Sədərək Rayon Tarix-Diyarşünaslıq Muzeyi". nmn.az. 2020-10-30 tarixində orijinalından arxivləşdirilib.
2. 1 2  "Sədərəyin qədim tarixinin güzgüsü - Tarix-Diyarşünaslıq Muzeyi". azertag.az. 7 yanvar 2019. Archived from the original on 2020-12-01.
**Qoşa qızıl yatağı** – XX əsrin 50-ci illərinə aid, GƏDƏBƏY rayonunda yerləşən Qoşa qızıl yatağı.

Haqqında
--------

Tovuz ərazisində bir çox filiz, qeyri-filiz, tikinti materialları kimi geniş istifadə olunan faydalı qazıntı yataqları vardır. Tovuz rayonunun və ümumiyyətlə Kiçik Qafqazın Azərbaycan hissəsinin əsas çay hövzələrinin allüvial çöküntülərində müəyyən edilmiş səpinti qızıl ehtiyatına aid məlumatlar hələ XX əsrin 50-ci illərində toplanmışdır. Tovuz rayonu ərazisində axan çaylardan Tovuz çayın və Zəyəmçayın çöküntülərində də qızıl olması müəyyən edilmişdir. Tovuzçayın hövzəsində olan qum yataqlarında (Günəşli, Öysüzlü, Tovuz) qızıl az miqdarda müəyyən edilmişdir.

Zəyəmçay hövzəsi Kiçik Qafqazın səpinti qızıl yataqları üçün çox perspektivli sayılır. Əsrikçayda mis-sink filizləri təzahürü var. Əsriçay hövzəsində 220 metrə qədər qazılmış quyu vasitəsi ilə pirit-xalkoperit-sfalerit filizləri müəyyən olunmuşdur.

Yuxarı Öysüzlü kəndində Ağdağ seolit yatağı və böyük miqdarda sement xammalı vardır. Yuxarı Öysüzlü əhəng daşı yatağı, Tovuz gil yatağı, qum-çınqıl yatağı və Hacallı tuf yataqları rayonun faydalı qazıntılarına aiddir.

Qoşa yatağı – Gədəbəy filiz rayonunun qərb hissəsində, Tovuz şəhərindən 30 km cənubda yerləşir. Yataq daxilində 9 damar tipli qızıllı sulfid zonaları ayrılmışdır. Bu zonaların əksəriyyəti şimal-qərb və meridiana yaxın istiqamətdə uzanırlar, onların qalınlığı 2,0 m-dən 15 m-ə qədərdir. Bu zonalarda filiz kütlələrinin qalınlığı 0,5–3,0 m təşkil edir. Yatağın əsas faydalı komponentləri qızıl və gümüşdür. Şimal qərb istiqamətləri zonalarda qızılın miqdarı 4–8 q/t; meridional zonalarda isə 10 q/t-a qədər olmaqla tək-tək sınaqlarda 1000 q/t-a çatır. Laboratoriya şəraitində hazırlanmış texnoloji sxemə əsasən flotasiya üsulu ilə tərkibində 35,6 % qızıl olan konsentrat alınır.

Həmçinin bax
------------

• Zəfər yatağı

• Qızılbulaq yatağı

İstinadlar
----------

1. ↑  "Arxivlənmiş surət". 2023-02-03 tarixində arxivləşdirilib. İstifadə tarixi: 2023-05-19.

Xarici keçidlər
---------------

* Azərbaycanda qızıl hasilatı
* Azərbaycanda yeni qızıl yataqları tapılıb
**Butan milli muzeyi** (dz. ལྟ་རྫོང་།, *ing.* National Museum of Bhutan) — Butan Krallığının qərbində yerləşən Paro dzonqxaqında mədəniyyət muzeyi.

Muzey Butan incəsənətinin ən yaxşı nümunələrini nümayiş etdirmək üçün təsis edilmişdir. Bunlara bürüncdən hazırlanmış heykəllər və rəsm əsərləri də daxildir. Muzeyin ətrafında ekstensiv kolleksiyaları nümayiş etdirmək üçün qalereyalar tikilmişdir.

Hal-hazırda milli muzeydə Butan incəsənətinin 3 mindən çox nümunəsi var. Bu nümunələr Butanın 1,500 illik mədəni irsini əhatə edir.

Tarix və memarlıq
-----------------

Milli muzey 1968-ci ildə Butanın üçüncü kralı Cinqme Dorci Vançukun əmri ilə bərpa edilmiş Ta-dzonq adlı tarixi bir keşikçi qülləsinin binasında təsis edilmişdir. Bu dzonq 1641-ci ildə Rinpunq-dzonq adlı bir buddist monastırının şimal hissəsini müdafiə etmək üçün tikilmişdi. 2014-cü ildə muzeydə yenidən abadlaşdırma işləri başlamışdır. 2018-ci ildə muzeydəki elektrikləşdirmə işləri sona çatmışdır.

Dairə formasında tikilən muzeyin yeddi mərtəbəsi var.

Eksponatlar
-----------

Muzeydə çoxlu buddist ibadətgahları və iki qurbangah var. Bunlar dindar ziyarətçilər üçün böyük əhəmiyyət daşıyırlar.

Muzeyin birinci mərtəbəsində qədim soyuq silahın, bürüncdən hazırlanmış qabların ekspozisiyası var. Muzeyin ikinci mərtəbəsində bambudan hazırlanmış konteynerlərin və kənd təsərrüfatı alətlərinin ekspozisiyası var. Muzeyin üçüncü mərtəbəsi buddist dini mərasimləri və buddizm tarixi mövzusuna həsr olunmuşdur. Muzeyin dördüncü mərtəbəsində iki dənə ekspozisiya var. Onlardan birincisi Butanda gündəlik həyat barədə etnoqrafik ekspozisiya var. Bu etnoqrafik ekspozisiyada qablar, geyimlər və bəzək əşyaları var. Həmin mərtəbədə yerləşən digər ekspozisiya ölkəni birləşdirən Şabdrunq Nqavanq Namqyala (1594–1651) həsr olunmuşdur. Muzeyin beşinci mərtəbəsində Butanın qədim tarixinə, kostyumlarına, dini mərasimlərinə, soyuq silahlarına və əlyazmalarına həsr olunmuş ekspozisiya var. Həmin mərtəbədə buddizmdə müqəddəs şəxs hesab edilən Pema Linqpaya həsr olunmuş bir hissə də var. Muzeyin altıncı mərtəbəsi orta əsrlərə (XI–XV əsrlər) həsr olunub. Burada buddist dini mərasimlərinə dair əşyalar – txanqkalar, bürüncdən hazırlanmış heykəlciklər, naxışlı əşyalar və ibadətgahlar var. Muzeyin yeddinci mərtəbəsində filateliya şöbəsi, dzonqların şəkilləri, txanqkalardan ibarət qurbangah və Çoqşinq kainat mandalası var.

İstinadlar
----------

1. ↑  GeoNames (ing.). 2005.
2. ↑  "General Information". nationalmuseum.gov.bt. 2022-06-23 tarixində arxivləşdirilib. İstifadə tarixi: 2 noyabr 2018.
3. ↑  "Visiting Hours". nationalmuseum.gov.bt. 2022-06-23 tarixində arxivləşdirilib. İstifadə tarixi: 2 noyabr 2018.
4. ↑  "Ta Dzong (Paro)". bhutan2008.bt. 10 iyun 2012 tarixində arxivləşdirilib. İstifadə tarixi: 2 noyabr 2018.
5. ↑  "MUSEUM RENOVATION UNDERWAY!". nationalmuseum.gov.bt. 12 dekabr 2017. 14 yanvar 2018 tarixində arxivləşdirilib. İstifadə tarixi: 2 noyabr 2018.
6. ↑  "Re-electrification of Ta Dzong". nationalmuseum.gov.bt. 20 iyul 2018. 2018-11-28 tarixində orijinalından arxivləşdirilib. İstifadə tarixi: 2 noyabr 2018.

Xarici keçidlər
---------------

* nationalmuseum.gov.bt — Butan milli muzeyinin rəsmi saytı
Qəzzə–İsrail münaqişəsi (oktyabr, 2023) ilə səhv salmayın.

**Qəzzə müharibəsi** (*ərəb.* الهجوم على قطاع غزة‎; ivr. ‏מבצע עופרת יצוקה‏‎) İsrail Silahlı Qüvvələrinin Hanukanın davam etdiyi 27 dekabr 2008 tarixində yerli saatla 09:30 radələrində Həmasın israilli vətəndaşlara və hərbi bölmələrə qarşı kassam raketli hücumlar etdiyi iddiası ilə başlatdığı müharibə.

Arxa plan
---------

19 iyunda Misirin vasitəçiliyi ilə 6 aylıq atəşkəs elan olundu. 24 iyunda İsrail bir Fələstin İslami Cihadı komandirini öldürdü. Həmin gün İsrailə üç kassam raketi atıldı, 2 nəfər yaralandı. 26 iyulda FƏTH İsrailə raketlər göndərdi. Həmin gün Həmas İsrailin Qəzzə zolağındakı sərhəd qapılarını açmamağını atəşkəsin pozuntusu olaraq xarakterizə etdi. Bu xarakterizənin ardıyca Qəzzə zolağından İsrailə hər ay çox sayda raket və havan topu atışı davam etdi, ancaq nə İslami Cihad, nə FƏTH, nə də Həmas bu atışların məsuliyyətini öz üzərinə götürmədi.

4 noyabrda İsrail əsgərləri Qəzzə zolağına hərbi əməliyyat təşkil edib 6 Həmas üzvünü öldürdülər. Əməliyyatın səbəbinin sərhədin altından qazılan, İsrail polis bölməsini basıb əsgərləri girov götürməyi hədəf alan bir tunel olduğu söylənildi.

13 dekabrda İsrail Həmasın da təsdiqi ilə atəşkəsin davam etməsini istədiyini açıqladı. Ancaq daha əvvəlki açıqlamalarında da atəşkəsin davam etməsini Fələstin xalqının istəmədiyini deyən Həmas 20 dekabrda İsrail sərhədini açmadığı üçün atəşkəsi davam etdirməyəcəklərini vurğulayaraq qərb Negevə minomyot və raket atışlarına başladı. Həmas atəşkəsi pozmalarının səbəbinin Qəzzə sərhədinin açılmaması, beləliklə sadəcə insani köməklərin çatması olduğunu vurğuladı. İsrail Həmasın raket və minomyot atışları ilə silah qaçaqçılığını dayandırması halında sərhədi açacağını söylədi. Həmasın razı olmamasından sonra Qəzzə mühasirəsi davam etdi.

23 dekabrda İsrail ordusu Qəzzə sərhədinə bomba yerləşdirməyə çalışan üç fələstinlini öldürdü. 24 dekabrda 24 saat ərzində İsrailə 700-dən çox raket düşdü. Negevə 60-dan çox Katyuşa və kassam raketi ilə minomyot mərmisi atıldı. Həmas İsrail hədəflərinə 87 raket və minomyot mərmisi attığını açıqladı. İsrail ordusuna əməliyyat icazəsi verildi.

26 dekabrda İsrail Qəzzə zolağına beş keçiş qapısını insani yardımlar üçün açdı. Qapılardan 100 maşın taxıl, insani yardım və digər mallar Qəzzəyə daşındı. Həmçinin Qəzzədəki elektrik stansiyasının yanacaq klapanları açıldı. Bu həmləyə baxmayaraq Qəzzə zolağından bir düjün (onlarla) raket və minomyot mərmisi atıldı. İsrail qapıları açmağına baxmayaraq Həmasın davranışına görə əməliyyat edib-etməyəcəyini 28 dekabrda açıqlayacağını bildirdi.

İstinadlar
----------

1. ↑  For Hanukah Arxivləşdirilib 2009-02-04 at the Wayback Machine, lyrics by israeli national poet, Haim Nahman Byalik, mp3.co.il (ingilis dilində Arxivləşdirilib 2008-12-30 at the Wayback Machine)
2. ↑  Operation 'Cast Lead' Begins; One Israeli and 205 Arabs are Dead Arxivləşdirilib 2017-08-10 at the Wayback Machine, Yeddinci kanal, 27 dekabr 2008
3. ↑  "ANALYSIS / IAF strike on Gaza is Israel's version of 'shock and awe'". Ha’aretz. 27.12.2008. 2018-12-25 tarixində orijinalından arxivləşdirilib. İstifadə tarixi: 27.12.2008.  (#first\_missing\_last)
**Uozu Gömülü Meşə Muzeyi** (魚津埋没林博物館, *Uozu Maybotsurin Hakubutsukan*?) – Yaponiyanın Toyama prefekturasının Uozu şəhərində yerləşən muzey. Muzey şəhərdə kəşf edilmiş gömülü meşənin qalıqlarına və Toyama körfəzində müşahidə olunan ilğım hadisəsinə həsr olunmuşdur.

Tarixi
------

Gömülü meşənin qalıqları.
1930-cu ildə liman tikintisi zamanı dəniz yatağının altında qalmış bütöv bir meşənin qalıqları kəşf edilmişdir. Əsasən yapon sidrlərindən ibarət olan bu meşə təxminən 2000 il əvvəl dəniz səviyyəsinin qalxması və çay daşqınları səbəbilə gömülmüşdür.

Uozu Gömülü Meşə Muzeyi bu meşənin qalıqlarını nümayiş etdirmək məqsədilə 1955-ci ildə orijinal qazıntı işlərinin yerində açılmışdır. 1992-ci ildə muzeydə əsaslı yeniləmə işləri aparılmışdır. Muzey 2014-cü ildə yaradılmış Tateyama Kurobe geoparkının əsas təsisatlarından biridir.

Xüsusiyyətlər
-------------

Muzey fərqli dizaynda olan 3 binadan ibarətdir. Hər bir bina Uozo şəhərinin tarixinə aid üç əsas şeyi təmsil edir: Tatemon festivalı, sidr ağacı və zaman kapsulu.

Muzeydə Uozu gömülü meşəsinin kökləri və digər qalıqları (toxumlar, cücülər və s.) sərgilənir. Bu guşədə ziyarətçilər gömülü meşələrin yaranması və xüsusiyyətləri haqqında ümumi məlumatlar ala, eləcə də, gömülü ağacları digər ağaclarla müqayisə edə bilərlər.

Muzeyin ilğım guşəsi Toyama körfəzində müşahidə olunan ilğım fenomenini izləmək üçün də nəzərdə tutulub. İlğımı müşahidə etmək üçün *"Şinkiro"* adlı proqram və xüsusi zal yaradılmışdır. Bu guşədə ilğımların yaranma mexanizmi nümayiş etdirilir. Ziyarətçilər burada "kiçik ilğımlar" yaratmaq imkanına malikdirlər. Muzeyin şimalında Toyama körfəzinin ilğım fenomenini müşahidə etmək üçün hündür yer yaradılmışdır.

İstinadlar
----------

1. ↑  "Buried Forest Museum". Atlas Obscura (ingiliscə). 7 noyabr 2016. 30 noyabr 2023 tarixində arxivləşdirilib. İstifadə tarixi: 30 noyabr 2023.
2. 1 2  "Uozu Buried Forest Museum". Toyama Muzeylər Assosiasiyası (ingiliscə). 30 noyabr 2023 tarixində arxivləşdirilib. İstifadə tarixi: 30 noyabr 2023.
3. ↑  "ジオパークコーナー". Muzeyin rəsmi saytı (yaponca). İstifadə tarixi: 30 noyabr 2023.
4. ↑  "Uozu's Buried Forest Museum". Japan Travel (ingiliscə). 11 aprel 2012. 30 noyabr 2023 tarixində arxivləşdirilib. İstifadə tarixi: 30 noyabr 2023.
5. ↑  "埋没林コーナー". Muzeyin rəsmi saytı (yaponca). İstifadə tarixi: 30 noyabr 2023.
6. ↑  "蜃気楼コーナー". Muzeyin rəsmi saytı (yaponca). İstifadə tarixi: 30 noyabr 2023.
7. ↑  "屋外エリア". Muzeyin rəsmi saytı (yaponca). İstifadə tarixi: 30 noyabr 2023.

Xarici keçidlər
---------------

* city.uozu.toyama.jp/nekkolnd/index.html — Uozu Gömülü Meşə Muzeyinin rəsmi saytı

|  |  |
| --- | --- |
|  Bu şablona bax   Sosial şəbəkələrdə | Facebook · Twitter |
| Foto, video və audio | Instagram |
| Normativ yoxlama | VIAF: 258848729 · WorldCat VIAF: 258848729 |
"Bring Me the Horizon" 2004-cü ildə İngiltərənin Sheffield şəhərinin Yorkshire bölgəsində bir neçə yerli metal qrupunun dağılışından yaranan detkor və metalkor musiqi qrupudur (2015-ci ildən etibarən rok qrupudur). Qrup özünəməxsus bu adını "Pirates Of The Caribbean" filmində "Jack Sparrow"un "Bring me that horizon" deməsi ilə almışdır. Qrup «that» kəliməsini «the» edərək orjinal hala gətirmişdir. Qrupun üzvləri bu şəxslərdir: Vokalist - Oliver Sykes , elektro gitarist - Lee Malia , bass gitarist - Matt Kean , zərbçi - Matt Nicholls , klavyeçi və DJ - Jordan Fish.
Qrup əsasən metal musiqinin 2 növündə - Metalcore və Death metal (yaxud Deathcore) tərzlərində çıxış edir.
"Bring Me the Horizon" qrupu ilk studiya albomunu 2006-cı ildə çıxarmışdır. Albomun adı "Count Your Blessings" olmuşdur. Albomda əsasən çıxış etdikləri 2 metal janrından (Metalcore və Deathcore) Deathcore önə çıxır. Bu albomdan sonra qrup bir neçə tanınmış metal qrupu ilə turnelərə çıxır. Əsas əks-sadə doğuracaq əlamətdar hadisə isə onların möhtəşəm metal qrupu Iron Maiden ilə turneyə çıxması olur. Qrup 2008-ci ildə 2-ci studiya "Suicide Season"u çıxarır. Bu albomda isə daha çox Metalcore tərzi önə çıxır. Albomun eyni adlı baş mahnısı Suicide Season treki isə bu albomun ən çox sevilən treki olur.

Qrup 2010-cu ildə artıq 3-cü studiya albomunu "There Is a Hell, Believe Me I've Seen It. There Is a Heaven, Let's Keep It a Secret." albomunu çıxarır. Albomun ən yadda qalan və sevilən treki isə "It Never Ends" adlı trek olur.
2013-cü ildə isə qrup 4-cü studiya albomu ilə sevənlərinin qarşısına çıxır. Albomun adı isə "Sempiternal" olur. Qrup həmçinin 2013-cü ildə "VEVO"ya da daxil olur.
"Bring Me the Horizon" qrupu karyerası ərzində bir sıra dəyişikliklərə də məruz qalmışdır. Qrupa bu günədək 2 gitarist gəlib getmişdir. Bunlar: Curtis Ward (2004-dən 2009-a kimi), Jona Weinhofen (2009-dan 2013-ə kimi).

Diskoqrafiya
------------

* Count Your Blessings (2006)
* Suicide Season (2008)
* There Is a Hell, Believe Me I've Seen It. There Is a Heaven, Let's Keep It a Secret. (2010)
* Sempiternal (2013)
* That's The Spirit (2015)
* Amo (2019)

Hazırkı üzvlər
--------------

* Oliver Sykes - Vokalist
* Lee Malia - Elektro gitarist
* Matt Kean - Bass gitarist
* Matt Nicholls - Zərbçi
* Jordan Fish - Klavyeçi və DJ

Köhnə üzvlər
------------

* Curtis Ward - Gitarist (2004 - 2009)
* Jona Weinhofen - Gitarist (2009 - 2013)


|  |  |
| --- | --- |
|  | ***Musiqi** ilə əlaqədar bu məqalə qaralama halındadır. Məqaləni redaktə edərək Vikipediyanı zənginləşdirin.* |
**Ramiz Əhlimanov Mirağa oğlu** (1 may 1949-cu il Şamaxı rayonu Cəmilli kəndi) — Azərbaycan coğrafiyaşünası, coğrafiya elmlər doktoru.

Həyatı
------

Əhlimanov Ramiz Mirağa oğlu 1 may 1949-cu ildə Şamaxı şəhərində qulluqçu ailəsində anadan olmuşdur. Əhlimanov Ramiz Mirağa oğlu 1966-cı ildə Şamaxı şəhərində orta məktəbi bitirərək həmin il BDU-nun geoloji-coğrafiya fakültəsinin əyani şöbəsinə qəbul olunmuşdur.1971-ci ildə Bakı Dövlət Universitetinin geoloji-coğrafiya fakültəsini əla qiymətlərlə bitirmiş və həmin il Azərbaycan EA Coğrafiya institunda kartoqrafiya ixtisası üzrə aspiranturaya qəbul olunmuş,1971–1974-cü illərdə kartoqrafiya şöbəsində əyani aspirant olmuşdur.

Elmi fəaliyyəti
---------------

1974-cü ildən Azərbaycan EA Coğrafiya İnstitunda kartoqrafiya şöbəsində mühəndis-kartoqraf, kiçik elmi işçi, baş elmi işçi vəzifələrində işləmişdir. R. M. Əhlimanov 1980-ci ildə Azərbaycan EA Coğrafiya İnstitunun ixtisaslaşdırılmış Elmi şurasında "Landşaftın kartoqrafik-riyazi metodlarla tədqiqi" (Azərbaycan Respublikası ərazisi timsalında) mövzusunda namizədlik dissertasiyası müdafiə etmiş və coğrafiya elmləri namizədi alimlik dərəcəsi almışdır. R. M. Əhlimanov 1982-ci ildə BDU-nun geodeziya və kartoqrafiya kafedrasında saat hesabı dərs demiş,1990-cı ildən isə həmin kafedrada kartoqrafiya fənnindən ümumi, kartoqrafiq tədqiqat metodu, xəritələrin bədii tərtibatı, kartometriya və morfometriyanın əsasları kimi ixtisas kurslarını aparır. Yüksək ixtisaslı, bacarıqlı və öz işinə məsuliyyətlə yanaşan tələbkar bir müəllimdir. R. M. Əhlimanov eyni zamanda böyük-tədris işi aparır. Oxuduğu ixtisas kursları üzrə proqramlar hazırlamış, "Azərbaycan Respublikasının kontur xəritələri "nin müəlliflərindəndir. O, bir sıra müxtəlif səviyyəli elmi konfranslarda məruzə ilə çıxış etmişdir. Fakültə elmi şurasının üzvüdür və fakültənin dekan müavini vəzifəsində çalışır.

Elmi əsərləri
-------------

* 2015, Abşeron yarımadasının şimal-şərq hissəsindəki neft-qaz istismar edilən sahələrdə radioaktiv şüalanmanın ətraf mühitə təsiri

* 2015, Konserogen aerozolların qlobal istiləşmədə rolu

Həmçinin bax
------------

* Nəriman Vəliyev

* Nazim Bababəyli

Xarici keçidlər
---------------

Əhlimanov Ramiz

İstinadlar
----------

1. ↑  B. Budaqov Azərb. Coğrafiyaçı alimləri "Elm" nəşriyyatı Bakı 2013 səh.122
2. ↑  "Əhlimanov Ramiz". 2022-07-05 tarixində arxivləşdirilib. İstifadə tarixi: 2017-08-15.